Tarpukaris

**Tarpukariu** (1918–1939 m.) dabartiniame Vakarų pasaulyje laikomas periodas nuo Pirmojo pasaulinio karo pabaigos iki Antrojo pasaulinio karo pradžios.

Šiuo laikotarpiu didesnėje pasaulio dalyje vyravo sumaištis. Europa siekė atsitiesti po Pirmojo pasaulinio karo. Šiaurės Amerikoje pirmojoje periodo dalyje ekonomika klestėjo, tačiau viskas pasikeitė 1929 m., kuomet prasidėjo Didžioji ekonominė krizė. Veimaro respublikoje įvyko net du ekonominiai ir politiniai sukrėtimai – iš pradžių hiperinfliacija ir nesėkmingas Alaus pučas 1923 m., o vėliau nacizmo iškilimas. Azijoje ėmė kilti Japonijos imperijos galia.

Tarpukario laikotarpiu pasaulyje pasikeitė jėgų balansas. Pagrindine organizacija, turėjusia užtikrinti taiką pasaulyje, buvo Tautų Sąjunga, kuri buvo sukurta po Pirmojo pasaulinio karo. Visgi organizacijos neveiksmingumui didelės įtakos turėjo Nacistinės Vokietijos, Japonijos imperijos, Sovietų Sąjungos bei Benito Musolinio valdomos Italijos karingumas ir tai, kad JAV niekada nedalyvavo Tautų Sąjungos veikloje.

Tautų Sąjungą tarpukaryje sukrėtė ne vienas tarptautinis konfliktas. 1931 m. Japonija įsiveržė į Mandžiūriją, o 1935 m. Italija pradėjo karą su Abisinija, kuri tuo metu buvo viena iš kelių nepriklausomų Afrikos valstybių. Tautų Sąjunga ėmėsi prieš Italiją ekonominių sankcijų, tačiau jos nebuvo sėkmingos. Šis įvykis parodė Prancūzijos ir Didžiosios Britanijos silpnumą bei jų nenorą prarasti Italijos kaip sąjungininkės. Nepaisant to, Italija vis tiek suartėjo su Adolfo Hitlerio valdoma Vokietija. Abisinijos karas parodė A. Hitleriui kokia Tautų Sąjunga yra silpna ir paskatino jį įvesti karines pajėgas į Demilitarizuotą Reino zoną, taip sulaužant Versalio taikos sutartį. Tai buvo pirmasis vokiečių žingsnis, privedęs pasaulį prie Antrojo pasaulinio karo pradžios 1939 m. rugsėjo 1 d.

## Įvykiai
* Albanijos istorija: Korfu incidentas, Italijos įsiveržimas į Albaniją
* Austrijos istorija: Vokiečių Austrija, Pirmoji Austrijos respublika, Anšliusas
* Belgijos istorija: Rūro srities okupacija
* Bolivijos istorija: Čiako karas
* Bulgarijos istorija: Bulgarijos perversmas, Petričiaus incidentas
* Kanados istorija: Kanada pasaulinių karų ir tarpukario metais
* Kinijos istorija: Karo vadų laikotarpis, Šiaurinė ekspedicija, Mandžukas, Mukdeno incidentas, Antrasis Kinijos - Japonijos karas
* Čekoslovakijos istorija: Lenkijos - Čekoslovakijos pasienio konfliktai, Miuncheno sutartis, Vokietijos okupuota Čekoslovakija
* Etiopijos istorija: Abisinijos krizė ir Antrasis Italijos - Abisinijos karas
* Estijos istorija: Estijos nepriklausomybės karas, Estijos komunistų perversmas, Vaps judėjimas, Tylos era, Sovietinė Estijos okupacija
* Suomijos istorija: Suomijos Karalystė, Suomijos pilietinis karas
* Prancūzijos istorija: Versalio sutartis, Prancūzijos - Turkijos karas, Rūro srities okupacija, Prancūzijos kolonijinė imperija, Rifo karas, Maizalūno mūšis, Prancūzijos Liaudies frontas
* Vokietijos istorija: Versalio sutartis, Spartakistų sukilimas, Freikorps, Veimaro respublika, Vokietijos nacionalsocialistinė darbininkų partija, Alaus pučas, Sileziečių sukilimas, Lenkijos koridorius, 1933 m. Įgalinimo aktas, Suvienijimo politika, Teritorinis poreikis, Rūro srities okupacija, Saro srities prisijungimas, Vokietijos - Lenkijos nepuolimo paktas, Reichstago gaisras, Reino srities remilitarizacija, Ilgųjų peilių naktis, Anšliusas, Miuncheno sutartis, Vokietijos okupuota Čekoslovakija, Vokietijos ultimatumas Lietuvai, Trečiasis Reichas
* Graikijos istorija: Graikijos - Turkijos karas, Korfu incidentas, Petričiaus incidentas, Balkanų paktas
* Vengrijos istorija: Trianono sutartis, Vengrijos Demokratinė Respublika, Vengrijos Sovietinė Respublika, Vengrijos Karalystė, Didžioji Vengrija, Vienos sprendimai, Strėlių kryžius, Slovakijos - Vengrijos karas
* Indijos istorija: Indijos nepriklausomybės judėjimas, Jallianwala Bagh skerdynės, Indijos valdžios aktas
* Irako istorija: Mesopotamijos britų mandatas, Irako revoliucija, Simele skerdynės
* Airijos istorija: Airijos nepriklausomybės karas
* Italijos istorija: Nacionalinis fašistų paktas, Žygis į Romą, Italijos kolonijinė imperija, Korfu incidentas, Antrasis Italijos - Abisinijos karas, Laterano sutartis, Italijos įsiveržimas į Albaniją
* Japonijos istorija: Japonijos imperija, Japonijos okupuota Korėja, Mukdeno incidentas, Vasario 26-osios incidentas, Chasano ežero mūšis, Chalchin Gol mūšis, Antrasis Kinijos - Japonijos karas
* Korėjos istorija: Japonijos okupuota Korėja
* Latvijos istorija: Latvijos nepriklausomybės karas, Sovietinė Latvijos okupacija
* Libano istorija: Libano prancūzų mandatas, Didžioji Sirija
* Lietuvos istorija: Lietuvos Karalystė, Nepriklausoma Lietuvos Respublika, Vidurinė Lietuva, Lietuvos nepriklausomybės kovos, 1926 m. gruodžio 17 d. perversmas, Vokietijos ultimatumas Lietuvai, Lietuvos okupacija
* Maroko istorija: Rifo karas
* Osmanų imperijos istorija: Osmanų imperijos padalinimas
* Paragvajaus istorija: Čiako karas
* Lenkijos istorija: Antroji Lenkijos Respublika, Lenkijos - Lietuvos karas, Lenkijos-sovietų karas, Lenkijos - Čekoslovakijos pasienio konfliktai, Vokietijos - Lenkijos nepuolimo paktas, Laisvasis Danzigo miestas
* Rumunijos istorija: Didžioji Rumunija, Geležinė gvardija, Balkanų paktas
* Slovakijos istorija: Slovakijos-Vengrijos karas
* Sovietų Sąjungos istorija: Rusijos pilietinis karas, Lenkijos-sovietų karas, Ukrainos nepriklausomybės karas, Chasano ežero mūšis, Chalchin Gol mūšis, Didysis valymas
* Ispanijos istorija: Rifo karas, Antroji Ispanijos Respublika, Ispanijos pilietinis karas
* Sirijos istorija: Sirijos prancūzų mandatas, Prancūzijos - Sirijos karas, Hatajaus valstybė
* Turkijos istorija: Turkijos nepriklausomybės karas, (Graikijos - Turkijos karas, Turkijos - Armėnijos karas, Prancūzijos - Turkijos karas), Balkanų paktas, Hatajaus valstybė
* Didžiosios Britanijos istorija: Versalio sutartis, Airijos nepriklausomybės karas, Britų imperija, Palestinos britų mandatas, Mesopotamijos britų mandatas, Tanganika, Britų Somalilandas ir Mohamedas Abdula Hasanas, Indijos nepriklausomybės judėjimas, Jallianwala Bagh skerdynės, 1926 m. visuotinis streikas, Britanijos fašistų sąjunga, Mėlynmarškiniai
* JAV istorija: Pasaulio pramonės darbininkų sąjunga, Didžioji ekonominė krizė, Londono ekonomikos konferencija, Filipinų Federacija, Amerikos vokiečių bundas
* Jugoslavijos istorija: Jugoslavijos karalystė, Balkanų paktas